ร้านอยู่ริมถนน จอดรถริมทางเท้า มีซุ้มซาลาเปาขายอยู่ด้านหน้าร้าน ด้านในมีที่นั่งสำหรับนั่งทานที่ร้าน เป็นห้องแอร์ จัดสไตล์จีน เปิดเพลงจีนเพราะๆ เบาๆ ได้บรรยากาศ เมนูอาหารเป็นพวกข้าวหมูกรอบ ข้าวขาหมู ซี่โครงหมู ซาลาเปา ขนมจีบ เครื่องดื่ม มีโซนขายของฝาก ขนม บะหมี่ และชาจีนด้วย เคยลองซาลาเปาของที่นี่หลายครั้งแล้ว ชอบไส้หมูสับไข่เค็มพิเศษ แต่ยังไม่เคยลองอาหาร วันนี้มีโอกาสแวะมาลองดู บริการดี เจ้าของเป็นกันเอง ยิ้มแย้ม เสิร์ฟชาร้อนมาให้ลองทานด้วย 1 แก้ว หอมดีค่ะ
-Summer drink อัญชันมะนาวโซดา 35฿ เสิร์ฟมาน่ารักดี แยกน้ำมะนาวโซดาใส่ขวดมาให้เทผสมกับน้ำแข็งที่มีน้ำแข็งก้อนรูปดอกไม้ทำจากน้ำอัญชันอยู่ด้านบน พอเทน้ำมะนาวใส่จากสีน้ำเงินของน้ำแข็งอัญชัน ก็ได้น้ำสีม่วงสดใส รสชาติกำลังดี หอมมะนาวชื่นใจค่ะ
-บะหมี่ซี่โครงหมู 50฿ บะหมี่ทางร้านทำเอง ออกแนวหมี่เตี๊ยว ไม่ค่อยเหนียว ดูเปื่อยๆค่ะ แต่ซี่โครงหมู ตุ๋นนุ่ม หอมเครื่องเทศ อร่อยมาก เสิร์ฟพร้อมน้ำส้ม และน้ำซุป มีเครื่องปรุงมาให้เติมใส่พริกเผาแล้วหอมอร่อยดี คราวหน้าถ้ามาคงสั่งเป็นข้าวซี่โครงหมู น่าจะเข้ากว่าค่ะ